《挂冠》
唐代·李瓘

古云学古斯入官，我见学易而官难。
平生透破梦觉关，本来面目只儒酸。
吾亲不侍若为欢，不如归去卧林间。
殿前三策沥忠肝，多谢皇恩天地宽。
戏衫卸下白衣还，扁舟飞过子陵滩。
前修亦有逋与抟，圣世与之俱空闲。
何物种放太厚颜，山鬼移文伐其奸。
此行无复出闽山，休音息影谷之盘。
今朝酾酒酹雩坛，便向钱塘门挂冠。
有手须搴龙衮衣，有头须叩九阶墀。
有口须读离骚词，有腹须饱商山芝。
有身不愿挂绿皮，笑问此身到何之。
石室山之颠，重湖水之湄，
陶公云乐夫天命复奚疑。

作者简介：（?—747）唐宗室。高宗之孙，许王李素节之子。中宗神龙初封嗣许王。玄宗开元十一年(723)为卫尉卿。次年因事贬鄂州别驾。后历官邠州刺史、秘书监、守太子詹事。新、旧《唐书》有传。《会稽掇英总集》卷二收诗1首，《全唐诗续拾》据之收入。